ΕΞΑΜΗΝΙΑΙΑ ΕΚΘΕΣΗ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ  
(σύμφωνα με το άρθρο 5 παρ. 2 του Νόμου 3556/2007) 
 
18 
επίπεδο Ομίλου DT. Η ανάλυση καλύπτει τόσο τους κινδύνους μετάβασης όσο και τους φυσικούς κινδύνους, καθώς και τις αντίστοιχες 
ευκαιρίες. Για την ανάλυση των κλιματικών κινδύνων (κίνδυνοι μετάβασης και φυσικοί κλιματικοί κίνδυνοι) και ευκαιριών 
αξιοποιούνται τα αποτελέσματα κλιματικών σεναρίων. 
 
Η κατανάλωση ενέργειας αποτελεί σημαντική πηγή εκπομπών για τον Όμιλο ΟΤΕ, συμβάλλοντας στην κλιματική αλλαγή (και στην 
ατμοσφαιρική ρύπανση), και επηρεάζει το λειτουργικό κόστος του Ομίλου ΟΤΕ, το οποίο επηρεάζεται άμεσα από τις ρυθμιζόμενες 
χρεώσεις του εθνικού συστήματος Μεταφοράς και Διανομής Ηλεκτρικής Ενέργειας και από: 
• 
Την αύξηση των τιμών ηλεκτρικής ενέργειας, λόγω των τελών/εισφορών/επιβαρύνσεων που επιβάλλονται στον τομέα 
παραγωγής ηλεκτρικής ενέργειας, στο πλαίσιο του συστήματος εμπορίας δικαιωμάτων εκπομπών της Ευρωπαϊκής Ένωσης 
(έμμεσος ρυθμιστικός κίνδυνος). Σημειώνεται ότι το προσχέδιο του αναθεωρημένου Εθνικού Σχεδίου για την Ενέργεια και 
το Κλίμα θεωρεί ότι οι τιμές άνθρακα θα αυξηθούν κατά περισσότερο από 10% το 2030 σε σχέση με τις υφιστάμενες τιμές 
(~90 €/t για το 2023). 
• 
Οι αυστηρότεροι περιβαλλοντικοί κανονισμοί με υποχρεώσεις σχετικά με δημοσιοποιήσεις, την παρακολούθηση και τον 
ενεργειακό έλεγχο δραστηριοτήτων, την ενεργειακή αποδοτικότητα αναμένεται να επηρεάσουν τις προσπάθειες 
συμμόρφωσης. 
• 
Την αύξηση των τιμών των ορυκτών καυσίμων. 
 
Η μετάβαση σε μια οικονομία χαμηλών εκπομπών διοξειδίου του άνθρακα απαιτεί σημαντικές αλλαγές στα υφιστάμενα μοντέλα 
παραγωγής και κατανάλωσης. Επιπλέον, καθώς το πρόβλημα της κλιματικής αλλαγής (και οι επιπτώσεις της) φαίνεται να απασχολεί 
την κοινωνία όλο και περισσότερο, υπάρχει ο κίνδυνος μια εταιρεία σχολιαστεί αρνητικά από τα ενδιαφερόμενα μέρη ή να υποστεί 
ζημία στη φήμη, ανάλογα με την ανταπόκριση, τις επιδόσεις και τη στρατηγική της στα κλιματικά ζητήματα. 
 
Μακροπρόθεσμα, οι τηλεπικοινωνιακές υποδομές θα μπορούσαν να επηρεαστούν από ακραία καιρικά φαινόμενα (φυσικές 
επιπτώσεις) και να υπάρξουν επιπτώσεις στη λειτουργία του δικτύου και τη διαθεσιμότητα των τηλεπικοινωνιακών υπηρεσιών οπότε 
και ενδέχεται να υπάρξουν απώλειες ή/και ζημίες σε περιουσιακά στοιχεία του Ομίλου, καθώς και απώλεια πελατών / εσόδων. 
Επιπλέον, η αύξηση της θερμοκρασίας αναμένεται να οδηγήσει σε αυξημένες ανάγκες κλιματισμού ενώ ο υφιστάμενος εξοπλισμός 
μπορεί να χρειαστεί να αντικατασταθεί νωρίτερα από το αναμενόμενο ώστε να διασφαλιστεί η σωστή λειτουργία του εξοπλισμού στις 
νέες κλιματικές συνθήκες. 
 
Παράλληλα, ο καταλυτικός ρόλος της τεχνολογίας πληροφοριών και επικοινωνίας (ICT) στην αντιμετώπιση της κλιματικής αλλαγής 
δημιουργεί ευκαιρίες για την περαιτέρω ανάπτυξη του Ομίλου. 
 
Λαμβάνοντας υπόψη τα παραπάνω, ο Όμιλος ΟΤΕ: 
• 
Απογράφει ετησίως τις άμεσες και έμμεσες εκπομπές αερίων του θερμοκηπίου σε όλη την αλυσίδα αξίας του (scope #1, #2 
και #3). 
• 
Μειώνει τις εκπομπές αερίων του θερμοκηπίου στο βαθμό που είναι τεχνικά και οικονομικά εφικτός. Για τις εκπομπές που 
τελικά δεν είναι δυνατή η μείωσή τους, θα αξιοποιηθούν εργαλεία και δράσεις αντιστάθμισης και απορρόφησης CO2 
(υψηλής ποιότητας, πιστοποιημένα προϊόντα) σύμφωνα το θεσμικό πλαίσιο που θα έχει διαμορφωθεί.  
• 
Υλοποιεί μέτρα εξοικονόμησης ενέργειας σε όλο το εύρος των δραστηριοτήτων του (τηλεπικοινωνιακό δίκτυο, data centers, 
κτίρια) με έμφαση στο δίκτυο σταθερής και κινητής τηλεφωνίας. 
• 
Χρησιμοποιεί Ανανεώσιμες Πηγές Ενέργειας για την κάλυψη του συνόλου της ηλεκτρικής ενέργειας που καταναλώνει.  
• 
Επενδύει στην ηλεκτροκίνηση λαμβάνοντας υπόψη την ωριμότητα της αγοράς, της τεχνολογίας και των υποδομών φόρτισης 
των οχημάτων.  
• 
Εξετάζει τις εκπομπές των προμηθευτών, με έμφαση στην προμήθεια τερματικού εξοπλισμού και τηλεπικοινωνιακών 
υποδομών, στο πλαίσιο κοινών πρωτοβουλιών σε επίπεδο Ομίλου DT. 
• 
Επιδιώκει τη διαχείριση της κατανάλωσης ηλεκτρικής ενέργειας από τον ευρυζωνικό εξοπλισμό συμμετέχοντας, εθελοντικά, 
στον «Κώδικα για την Κατανάλωση Ενέργειας από Ευρυζωνικό Εξοπλισμό».  
• 
Ενσωματώνει τις αρχές της κυκλικής οικονομίας στις δραστηριότητές του στοχεύοντας σε μια αποδοτικότερη χρήση των 
φυσικών πόρων συνεισφέροντας ταυτόχρονα στη μείωση των εκπομπών (π.χ. μέσω της επέκτασης του χρόνου ζωής των 
προϊόντων ή της αύξησης της ανακύκλωσης). 
• 
Εφαρμόζει πιστοποιημένο Σύστημα Διαχείρισης Επιχειρησιακής Συνέχειας ώστε να προλαμβάνει και να αντιμετωπίζει 
έγκαιρα καταστάσεις που ενδέχεται να επηρεάσουν τη λειτουργία του τηλεπικοινωνιακού δικτύου και την απρόσκοπτη 
παροχή τηλεπικοινωνιακών υπηρεσιών. 
 
Εφοδιαστική αλυσίδα 
Ο Όμιλος ΟΤΕ θεωρεί ότι η διάχυση βασικών αξιών και προτύπων στην εφοδιαστική αλυσίδα αποτελεί σημαντικό χαρακτηριστικό της 
υπεύθυνης επιχειρηματικής συμπεριφοράς. Η ανάπτυξη και διατήρηση µίας εφοδιαστικής αλυσίδας που δημιουργεί προστιθέμενη 
αξία για τον Όμιλο, µε οικονομικές, περιβαλλοντικές και κοινωνικά υπεύθυνες μεθόδους και πρακτικές, εναρμονισμένες µε το όραμα 
του Ομίλου, αποτελεί έναν διαρκή στόχο αυτοβελτίωσης.